钦定古今图书集成/明伦汇编/氏族典/第573卷 > 完颜酬斡
## 钦定古今图书集成/明伦汇编/氏族典/第573卷 > 完颜酬斡

按《金史斡鲁传》：“烛偎水部寔里古达杀酬斡仆忽得，
斡鲁分胡剌古、乌蠢之兵讨之。酬斡，宗室子，魁伟善
战，年十五，隶军中，多见任用。以兵五百败室韦，获其
民众，及招降烛偎水部，以功为谋克。天会十五年，迁
元帅左都监。陕西平，迁元帅左都监军，加金吾卫上
将军。卒谥敏定。”